ચીન બાદ કોરિયા બની રહ્યું છે ‘કોરોના વાયરસ’નું એપી સેન્ટર | Vyaapaar Samachar
ચીન બાદ કોરિયા બની રહ્યું છે ‘કોરોના વાયરસ’નું એપી સેન્ટર
world-news | March 02, 2020, 10:40 PM
સિયોલ : ચીનમાંથી ઉદ્દભવેલ કોરોના વાયરસ હવે સમગ્ર વિશ્વ ફલકમાં કહેર વર્તાવી રહ્યો છે. ચીનની બહાર સૌથી ખરાબ હાલત દક્ષિણ કોરિયાની છે. દક્ષિણ કોરિયા પણ એક જાયન્ટ ટેક્નોલોજી સિટી છે. દક્ષિણ કોરિયામાં પણ કોરોનાના દર્દીનો આંકડો કૂદકે ને ભૂસકે વધી રહ્યો છે. તાજેતરના આંકડા અનુસાર કોરિયામાં એક જ દિવસમાં વધુ 123 દર્દીનો ઉમેરો થઈ રહ્યો છે અને કુલ અસરગ્રસ્તોનો આંકડો 4300ને પાર નીકળ્યો છે.
Yonhap ન્યૂઝ એજન્સીના અહેવાલ અનુસાર હેલ્થ ઓથોરિટીના આંકડા અનુસાર દેશમાં કુલ કોરોનાના દર્દી 4335એ પહોંચ્યા છે,જે અગાઉના આંકડા કરતા 123 વધુ છે. અત્રે નોંધનીય છે કે
કોરોનાવાયરસ સમગ્ર દુનિયામાં ઝડપથી ફેલાઈ રહ્યો છે. ભારતમા કોરોના વાયરસનાં બે પોઝીટીવ કેસો સામે આવ્યા છે. તેમાં એક કેસ નવી દિલ્હી અને બીજો કેસ તેલંગાણામાં મળી આવ્યો છે, જોકે હાલમાં બન્ને દર્દીઓની સારવાર ચાલી રહી છે.
Read More: Coronavirus Coronavirus Case South Korea China COVID 19 India
Web Title: More 123 Coronavirus Case in South Korea, Total Reach to 4335: Yonhap